
«АППАҚ» ЖШС
Өнім берушілерінің/Мердігерлерінің/Орындаушыларының
Кодексі


КІРІСПЕ 
Бизнестің тұрақты дамуы «АППАҚ» ЖШС-нің (бұдан әрі – «Серіктестік») мүдделі тараптарының әлеуметтік қажеттіліктері мен сенім-үмітеріне батыл жауап беруге бағытталған Серіктестік негізгі стратегиясы болып табылады.

1. НЕГІЗГІ ЕРЕЖЕЛЕР
1.1. Серіктестіктің Өнім берушілері, Мердігерлері және Орындаушылары Қазақстан Республикасы заңнамасының, басқа қолданылатын заңнаманың және Серіктестіктің ішкі құжаттарының талаптарын сақтауға тиіс.
1.2. Өнім беруші – Серіктестікке өзі өндіретін немесе сатып алынатын тауарларды шартталған мерзімде немесе мерзімдерде кәсіпкерлік қызметте немесе жеке, отбасылық, үй ішінде және осындай өзге де пайдаланумен байланысты емес өзге мақсаттарда пайдалану үшін беруге міндеттенеін заңды және/немесе жеке тұлға.
1.3. Мердігер, Орындаушы – Серіктестіктің тапсырмасы бойынша белгілі бір жұмысты орындауға, қызметті көрсетуге және оның/олардың нәтижесін Серіктестікке шартта белгіленген мерзімде тапсыруға міндетті заңды және/немесе жеке тұлға.

2. ЖАЛПЫ ҚАҒИДАТТАР. 
Серіктестіктің Өнім берушілері, Мердігерлері және Орындаушылары төмендегілерді сақтайды:
· өз жұмысында сыбайлас жемқорлық құқық бұзушылықтарына жол бермейді;
· Серіктестікпен жасалған шарттар бойынша өз жұмыскерлеріне, өкілдеріне және бірлесіп орындаушыларына/қосалқы мердігерлеріне коммерциялық параға сатып алуды және сыбайлас жемқорлық сипаттағы өзге де іс-әрекеттер жасауға тыйым салады;
· заңсыз мәжбүрлі еңбектің барлық нысандарына жол бермейді;
· балалар еңбегіне жол бермейді;
· кез келген кемсітуге, оның ішінде жұмысқа орналасуға және еңбек қызметіне қатысты кемсітушілікке жол бермейді;
· қызметкерлердің жұмыс уақыты мен демалысына қатысты нормативтік құқықтық актілерді сақтайды;
· жалақының ең төменгі мөлшеріне қатысты нормативтік құқықтық актілерді сақтайды;
· Қазақстан Республикасының және/немесе өз қызметін жүзеге асыратын өзге елдің еңбек заңнамасын сақтайды.

3. ЕҢБЕК НОРМАЛАРЫ
3.1. Өнім берушілер, Мердігерлер және Орындаушылар барлық жұмыскерлерге тиісті еңбек жағдайларын қамтамасыз етуге және жұмыскерлердің барлық еңбек құқықтарының орындалуын қамтамасыз етуге тиіс.
3.2. Негіздемелерге, оның ішінде жұмысқа орналасуға және еңбек қызметіне, жыныстық немесе гендерлік қатыстылығына, ұлтына, азаматтығына, нәсіліне, терісінің түсіне немесе этникалық тиістілігіне, дініне, жасына, тіліне, отбасылық, әлеуметтік және ата-аналық мәртебесіне, мүліктік және лауазымдық жағдайына, қоғамдық бірлестіктерге қатыстылығына және саяси себептерге, жүктілікке, мүгедектікке, сондай-ақ жұмыскердің іскерлік қасиеттері мен оның еңбегінің нәтижелеріне байланысты емес басқа да мән-жайларға қарамастан кез келген кемсітушілікке тыйым салынады.

3.3.  Жұмысқа қабылдау үшін қолданыстағы заңнамада белгіленген ең төменгі жасқа толмаған адамдарды жұмысқа қабылдауға тыйым салынады. Қолданыстағы заңнамаға сәйкес еңбек шартын жасасуға жол берілетін жағдайларды қоспағанда, Серіктестіктің Өнім берушілері, Мердігерлері және Орындаушылары балалардың немесе кәмелетке толмағандардың еңбегін пайдаланбауға тиіс.  

3.4. Серіктестіктің Өнім берушілерінің, Мердігерлерінің және Орындаушыларының барлық жұмыскерлерінде қол қойылған еңбек шарты немесе олар үшін түсінікті тілде жазылған қызмет көрсету шарты болуы тиіс. 
Еңбек шарты жұмыс уақытының ұзақтығын, үстеме уақыттағы жұмыс үшін өтемақыны, хабардар ету мерзімін, жалақы мөлшерін және төлемдер жиілігін қоса алғанда, барлық негізгі талаптарды, сондай-ақ қолданыстағы заңнамада көзделген өзге де талаптарды белгілеуге тиіс.

3.5.  Серіктестіктің Өнім берушілері, Мердігерлері және Орындаушылары жұмыскерлердің жұмыс уақыты мен демалысына қатысты нормативтік құқықтық актілерді сақтауға тиіс.

3.6. Серіктестіктің Өнім берушілері, Мердігерлері және Орындаушылары Қазақстан Республикасының заңнамасында белгіленген жалақының ең төмен мөлшеріне қатысты Қазақстан Республикасының нормативтік құқықтық актілерін сақтауға тиіс. Үстеме уақыттағы жұмысқа, демалыс және мереке күндеріндегі немесе түнгі уақыттағы жұмысқа еңбек немесе ұжымдық шарттардың және (немесе) жұмыс беруші актісінің талаптарына сәйкес жоғары мөлшерде ақы төленеді.

3.7. Серіктестіктің Өнім берушілері, Мердігерлері және Орындаушылары жұмыскерлерге олардың ана тілінде немесе олар түсінетін тілде жазылған жұмыскерлердің құқықтары мен міндеттерін білуге және толықтай түсінуге мүмкіндік береді.

3.8.  Лауазымдық нұсқаулықтар әзірленуі, жаңартылуы және барлық жұмыскерлер мен консультанттардың назарына жеткізілуі тиіс.

3.9. Заңсыз мәжбүрлі еңбектің барлық нысандарына жол бермеуі тиіс. Жұмыскерлерді ақшалай қаражатты немесе жеке басты куәландыратын құжаттардың түпнұсқаларын немесе олардың баламаларын кепілге қалдыруға міндеттеуге тыйым салынады. 
Жұмыскерлердің еркін жүріп-тұруға және ерекше жағдайларда және дәлелді себептермен жұмыс уақытында басшымен келісу бойынша еңбек шартында белгіленген жұмыс орнын тастап кетуге құқығы болуы тиіс. 
Ешкім физикалық жазаға, заңсыз ұстауға, физикалық, сексуалдық және/немесе психологиялық қудалауға ұшырамауы тиіс. 

3.10. Жалақыдан ұстап қалу тәртібі Қазақстан Республикасының еңбек заңнамасына сәйкес белгіленеді.

3.11. Серіктестіктің Өнім берушілері, Мердігерлері және Орындаушылары қолданыстағы заңнамаға сәйкес өз қызметкерлері үшін бірігу еркіндігін құрметтейді. 

4.  ЭТИКАЛЫҚ ҚАҒИДАТТАР
4.1.  Серіктестіктің Өнім берушілері, Мердігерлері және Орындаушылары олардың қызметіне қатысты Қазақстан Республикасы заңнамасының барлық талаптарын қатаң сақтайды, оның ішінде:
1)  бәсекелестік: бәсекелестікті тең жағдайларда жүзеге асыруға қатысты барлық қолданыстағы нормативтік актілерді сақтау;
2)  сыбайлас жемқорлыққа қарсы іс-қимыл: сыбайлас жемқорлыққа қарсы іс-қимылға қатысты барлық қолданыстағы нормативтік құқықтық актілерді сақтау. Серіктестіктің Өнім берушілері, Мердігерлері және Орындаушылары бизнесті алу немесе сақтау, не қаражат немесе жеңілдіктер алу мақсатында өз атынан немесе Серіктестік атынан Серіктестік жұмыскерлері мен үшінші тұлғаларға тікелей немесе жанама қандай да бір материалдық немесе басқа да көтермелеулерді ұсынбайды;
3) заңсыз алынған кірістерді заңдастыру: заңсыз алынған кірістерді заңдастыруға қатысты Қазақстан Республикасының заңнамасын сақтау. Серіктестіктің Өнім берушілері, Мердігерлері және Орындаушылары ақшаны жылыстату практикасына тартылмауы немесе қолдау көрсетпеуі тиіс;
4) мүдделер қақтығысы: Серіктестіктің жұмыскерлеріне немесе олардың туыстарына қатысты олардың іскерлік қызметіне не қабылданатын шешімдерге теріс әсер етуі мүмкін мүдделердің нақты немесе ықтимал қақтығысы болатын жағдайларды болдырмау, анықтау және айқындау;
5) сыйлықтар мен алғыс белгілері: Серіктестік жұмыскерлеріне сыйлықтар мен алғыс белгілерін беруден бас тарту. Серіктестік барлық сыйлықтар мен алғыс белгілерін, егер олар негізделген символдық мәннен асып кетсе, сондай-ақ кездейсоқ және айқын сыйлықтар мен алғыс белгілерінен бас тартады және дәл сондай жолмен жауап қайтара алмайды. 
	

5. СЫБАЙЛАС ЖЕМОРЛЫҚҚА ҚАРСЫ ІС-ҚИМЫЛ ЖӨНІНДЕГІ ТАЛАПТАР
5.1.  Серіктестіктің Өнім берушілері, Мердігерлері және Орындаушылары қызметінде сыбайлас жемқорлықтың барлық нысандарына, соның ішінде бопсалауға, парақорлыққа, формальдылықтарды оңайлатқаны үшін сыйақы беруге, алаяқтыққа, ақшаны жылыстатуға және непотизмге қатаң тыйым салынады.

5.2. Серіктестіктің Өнім берушілері, Мердігерлері және Орындаушылары өз жұмыскерлеріне мәмілеге әсер ету немесе жеке немесе іскерлік артықшылықтар алу мақсатында жағымды көзқарасты қалыптастыру мақсатында тікелей немесе жанама түрде төлемдер, сыйлықтар немесе артықшылықтар ұсынуға, сұрауға, беруге немесе қабылдауға тыйым салады. Бұл талап Серіктестіктің Өнім берушілері, Мердігерлері және Орындаушыларының отбасы мүшелеріне, сондай-ақ олардың персоналына және олардың қосалқы мердігерлеріне қолданылады.

5.3. Серіктестіктің Өнім берушілері, Мердігерлері және Орындаушылары әділ бәсекелестік және еркін нарық қағидаттарын ұстануы тиіс. Іскерлік шешімдер жеке қатынастар мен мүдделерді ескере отырып немесе олардың әсерімен қабылданбауы тиіс.. 
Серіктестіктің Өнім берушілері, Мердігерлері және Орындаушылары көпшілік мақұлдаған халықаралық стандарттарға негізделген сыбайлас жемқорлыққа қарсы күрес бағдарламасын енгізуге тиіс. Тиісті практикалық және ақпараттық дайындықты қамтитын бағдарлама ашық және тиімді болуы тиіс.

5.4. Серіктестіктің Өнім берушілері, Мердігерлері және Орындаушылары Серіктестіктің Өнім берушілерінің, Мердігерлерінің және Орындаушыларының жұмыскерлері мен Серіктестіктің жұмыскерлеріне немесе олардың туыстарына қатысты олардың іскерлік беделіне немесе қабылданған шешімдеріне теріс әсер етуі мүмкін мүдделердің нақты немесе ықтимал қақтығыстары бар жағдайларды анықтау және алдын алу үшін барлық күш-жігерін жұмсайды.


Сыйлық жұмыскермен кез келген үшінші тұлғадан алынатын немесе Серіктестік жұмыскерімен Серіктестік жұмыскерлерінің еңбек міндеттерін орындау барысында немесе Серіктестік пен үшінші тұлға арасындағы іскерлік қатынастарға байланысты Серіктестік атынан өтеусіз негізде үшінші тұлғаға берілетін кез келген құндылық, пайда немесе артықшылық нысанасын білдіреді.

6. ДЕНСАУЛЫҚТЫ ҚОРҒАУ ЖӘНЕ ЕҢБЕК ҚАУІПСІЗДІГІ
6.1. Серіктестіктің Өнім берушілері, Мердігерлері және Орындаушылары олардың қызметі өз жұмыскерлерінің, мердігерлерінің, өз өнімдерін тұтынушылар мен басқа да тұлғалардың денсаулығы үшін қауіпсіз екендігіне, сондай-ақ аумағында және үй-жайында шарттық қатынастар жүзеге асырылатын Серіктестік жұмыскерлерінің қауіпсіздігі үшін кепілдік береді.


6.2. Серіктестіктің Өнім берушілері, Мердігерлері және Орындаушылары жұмыс жағдайларын қамтамасыз етуі тиіс, жұмысшылар денсаулықты қорғау және еңбек қауіпсіздігі, оның ішінде өрт қауіпсіздігі, радиациялық қауіпсіздік, химиялық заттар мен жабдықтарды дұрыс пайдалану және төтенше жағдайларға дайындық және алғашқы көмек көрсету туралы ақпаратпен танысып, тиісті дайындықтан өтуі тиіс.

6.3.  Серіктестіктің Өнім берушілерінің, Мердігерлерінің және Орындаушыларының жұмыскерлерінде аварияларға/жарақаттарға немесе кәсіптік аурулардың туындауына әкеп соғуы мүмкін ықтимал тәуекелдер тиісті алдын алу іс-әрекеттерін (мысалы, жобалау, инжиниринг, әкімшілік бақылау, профилактикалық қызмет көрсету, еңбек қауіпсіздігін қамтамасыз ету жөніндегі рәсімдер, ағымдағы қауіпсіздік жөніндегі тренингтер, сондай-ақ жеке қорғаныс құралдарымен жарақтандыру) қабылдау арқылы бағалануға және бақылануға тиіс.

6.4. Серіктестіктің Өнім берушілері, Мердігерлері және Орындаушылары жұмыстардың қауіпті түрлеріне тән факторларды барынша азайту мақсатында жазатайым оқиғалар мен жарақаттардан болатын зардаптарды, нұқсанды, сондай-ақ әлеуметтік-психологиялық ауруларды болғызбау немесе жою жөнінде адекватты шаралар қолдануға міндетті. Серіктестіктің Өнім берушілері, Мердігерлері және Орындаушылары өз жұмыскерлеріне қосымша ақысыз жеке қорғаныс құралдарын ұсынуы тиіс. Дене жарақатына әкеп соққан кез келген оқиға немесе жазатайым оқиға, сондай-ақ әлеуметтік-психологиялық аурулар құжат түрінде ресімделіп, Серіктестіктің Өнім берушісінің, Мердігерінің және Орындаушысының жоғары басшылығының назарына жеткізілуге тиіс.

6.5. Серіктестік өз жұмыскерлерінің қауіпсіздігін қамтамасыз ету үшін Серіктестіктегі қауіпсіздікті үздіксіз жақсарту бойынша белсенді жұмыс жүргізеді және өзінің іскерлік серіктестерін осындай жұмыстарды жүргізуге міндеттейді. Өндірістік алаңдарда жұмыстарды орындау кезінде Серіктестіктің Өнім берушілері, Мердігерлері және Орындаушылары еңбекті қорғау және қауіпсіздік техникасы бойынша жоғары стандарттарды сақтайды, авариялық жағдайдың туындағаны туралы дереу хабарлауға жауапты болады.

7. ҚОРШАҒАН ОРТА
7.1. Серіктестіктің Өнім берушілері, Мердігерлері және Орындаушылары қоршаған ортаны сақтауға және олардың табиғи ресурстарға теріс әсерін барынша азайтуға ықпал ететін іс-шараларды енгізуге және/немесе орындауға тиіс.

7.3. Серіктестіктің Өнім берушілері, Мердігерлері және Орындаушылары уытты заттарды пайдалануды болдырмау бойынша шаралар қабылдауы тиіс. Балама жолдар болмаған жағдайда Серіктестіктің Өнім берушілері, Мердігерлері және Орындаушылары уытты заттарды қолдануды минимумға дейін қысқартуы және олардың қауіпсіз пайдаланылуы мен жойылуын қамтамасыз етуі тиіс. Басқа зиянды заттарға, элементтерге немесе шектеулі пайдаланылатын қалдықтарға қатысты Серіктестіктің Өнім берушілері, Мердігерлері және Орындаушылары барлық қолданылатын құқықтық нормаларды қатаң сақтауға тиіс.

7.4. Серіктестіктің Өнім берушілері, Мердігерлері және Орындаушылары табиғатты қорғау технологияларын (мысалы, ластаушы заттарды бақылау, көмірқышқыл газының бөлінуі), сондай-ақ энергияны үнемдеу және қалдықтарды қайта өңдеу бойынша технологияларды дамытуды жүзеге асырады, сондай-ақ олардың қоршаған ортаға теріс әсерін азайтатын логистикалық стратегияларды енгізеді (әсіресе сақтауға, қайта тиеуге және тасымалдауға қатысты).

7.5. Серіктестіктің Өнім берушілері, Мердігерлері және Орындаушылары қоршаған ортаны қорғау, радиациялық қауіпсіздік, еңбекті қорғау және қауіпсіздік техникасы бойынша критерийлерді қоршаған ортаға теріс әсерді жою немесе азайту мақсатында өз тауарлары мен қызметтерін дамытуға, тауарлардың жалпы қызмет ету мерзімі кезінде, өз тауарларын пайдалану сапасын қолдау және/немесе жақсарту кезінде еңбекті қорғауға және қауіпсіздік техникасына қосады.

7.6. Өнім беруші өз тауарларының осындай тауарларға қолданылатын стандарттар мен нормаларға сәйкес келетінін растауы тиіс.

8. ДЕРЕКТЕРДІҢ ҚҰПИЯЛЫЛЫҒЫ ЖӘНЕ ҚАУІПСІЗДІГІ
8.1. Серіктестіктің Өнім берушілері, Мердігерлері және Орындаушылары Серіктестіктің, оның серіктестерінің, іскерлік іс-шаралардың, шарттардың, жобалардың, құрылымның, қаржылық жағдайдың немесе қызметтің кез келген ақпаратының, егер олар оны жария етуге арнайы жазбаша рұқсат алмаған болса, құпиялылығын сақтауға тиіс.

8.2. Серіктестіктің Өнім берушілері, Мердігерлері және Орындаушылары құпия деректердің жария болуын болдырмау үшін клиенттік деректердің сақталуына және қауіпсіздігіне кепілдік беретін жүйелерді пайдалануы тиіс.

___________________________


Осы Кодекстің талаптары Серіктестіктің Өнім берушілермен, Мердігерлермен және Орындаушылармен жасасатын шарттарының ажырамас бөлігін құрайды.

Серіктестіктің Өнім берушілері, Мердігерлері және Орындаушылары осы құжатпен өз жұмыскерлерін осы Кодекспен таныстыру міндеттемесін қабылдайды.

Мен, осымен, төменде көрсетілген Мердігердің/Өнім берушінің/Орындаушының уәкілетті өкілі бола отырып, осы құжаттың мазмұнын мұқият тексеріп, түсінгенімді растаймын, сондай-ақ аталмыш компания осы Кодекске толық сәйкестікте әрекет ететінін растаймын.

Мердігер/Өнім беруші/Орындаушы өкілінің ТАӘ: 
Мердігердің/Өнім берушінің/Орындаушының атауы:
Күні:
Қолы:
